**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 17ο πρακτικό της από 02-09-2013 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Κατακύρωση διαγωνισμού για ανάθεση του έργου με τίτλο: Περιβαλλοντική Αποκατάσταση Χ.Α.Δ.Α. του (πρώην) Δήμου Ηρακλειδών στη θέση Κούκος»**

**(Αναβολή συζήτησης και λήψης απόφασης)**

Σήμερα στις 02 Σεπτεμβρίου 2013, ημέρα Δευτέρα & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 33693/29-08-2013 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ   1. Γιωργαράς Αντώνιος 2. Ρούφα Ιωάννα 3. Κιλιμάτος Νικόλαος[[1]](#footnote-1) 4. Μήτρου Εμμανουήλ4 5. Σιφάκης Ηλίας | ΑΠΟΝΤΕΣ   1. Ζερβός Νικόλαος 2. Μαρκόγλου Σταμάτιος 3. Μουζουράκης Θεόφιλος 4. Παπαχρήστου-Ψύρη Ευτέρπη   *οι οποίοι κλήθηκαν και δικαιολογημένα δεν προσήλθαν*     1. Μπαραχάνος Αθανάσιος[[2]](#footnote-2) 2. Διακογιώργης Ελευθέριος[[3]](#footnote-3) |

Στην συνεδρίαση παρευρέθηκε η υπάλληλος του Δήμου Κω για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 11ο

### ΑΡ. ΑΠΟΦ. : 224

Ο Πρόεδρος εισηγούμενος το 11ο θέμα της ημερήσιας διάταξης έθεσε στη διάθεση των μελών την Α.Π. 33694/29-08-2013 εισήγηση για ανάθεση του έργου με τίτλο «Περιβαλλοντική αποκατάσταση Χ.Α.Δ.Α. του (πρώην) Δήμου Ηρακλειδών στη θέση Κούκος» με την οποία η Επιτροπή Διαγωνισμού εισηγείται στην Οικονομική Επιτροπή την ανακήρυξη ως αναδόχου του έργου της εταιρείας «Κ/Ξ ΡΑΜΟΣ ΕΜΜΑΝΟΥΗΛ & ΣΙΑ Ε.Ε. – ΣΤΕΦΑΝΟΥ ΕΜΜΑΝΟΥΗΛ» με μέση προσφερόμενη έκπτωση 42,13%.

Πρόσθεσε ότι την προηγούμενη ημέρα του διαγωνισμού κατατέθηκε η υπ΄αριθμ. 31513/12-08-2013 ένσταση του κ. Παπαδόπουλου Ν. Κων/νου (Δασολόγου-Περιβαλλοντολόγου) κατά της διακήρυξης του διαγωνισμού, την οποία η επιτροπή εξέτασε και έκρινε ότι δεν έπρεπε να ματαιωθεί η διενέργεια του, για τους λόγους που αναφέρει στην εισήγησή της.

Κατόπιν των ανωτέρω ο Πρόεδρος πρότεινε την αναβολή συζήτησης και λήψης απόφασης για το θέμα, λόγω της υποβληθείσας ένστασης, προκειμένου αυτό να εξετασθεί περαιτέρω και από τη Νομική Σύμβουλο του Δήμου, για καλύτερη ενημέρωση των μελών της Ο.Ε.

Ακολούθησε διαλογική συζήτηση κατά την διάρκεια της οποίας διατυπώθηκαν διάφορες απόψεις επί του θέματος.

Στη συνέχεια ζήτησε από τα μέλη να αποφασίσουν σχετικά

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τέσσερα (4) μέλη: 1) Ρούφα Ιωάννα, 2) Κιλιμάτος Νικόλαος, 3) Μήτρου Εμμανουήλ, 4) Σιφάκης Ηλίας.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Την Α.Π. 33694/29-08-2013 εισήγηση για ανάθεση του έργου με τίτλο «Περιβαλλοντική αποκατάσταση Χ.Α.Δ.Α. του (πρώην) Δήμου Ηρακλειδών στη θέση Κούκος»
* Το Α.Π. 31714/13-08-2013 πρακτικό διενέργειας του διαγωνισμού
* Την από 12-08-2013 (Α.Π. 31513/12-08-2013) ένσταση του κ. Παπαδόπουλου Ν. Κων/νου
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την αναβολή συζήτησης και λήψης απόφασης επί του 11ου του θέματος της ημερήσιας διάταξης με τίτλο «Περιβαλλοντική αποκατάσταση Χ.Α.Δ.Α. του (πρώην) Δήμου Ηρακλειδών στη θέση Κούκος» προκειμένου αυτό να εξετασθεί περαιτέρω και από τη Νομική Σύμβουλο του Δήμου, για καλύτερη ενημέρωση των μελών της Ο.Ε.

………….………………………………………………………………………………………..

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| **Ο Πρόεδρος της Οικονομικής Επιτροπής**  Γιωργαράς Αντώνιος | **Τα μέλη**  1. Ρούφα Ιωάννα 2. Κιλιμάτος Νικόλαος 3. Μήτρου Εμμανουήλ 4. Σιφάκης Ηλίας |

1. Το τακτικό μέλος Κιλιμάτος Νικόλαος, προσήλθε στη συνεδρίαση μετά τη συζήτηση και λήψη απόφασης επί του 8ου θέματος της ημερήσιας διάταξης. [↑](#footnote-ref-1)
2. Το τακτικό μέλος Μπαραχάνος Αθανάσιος, προσήλθε στη συνεδρίαση και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης. [↑](#footnote-ref-2)
3. Το 1ο αναπλ. μέλος, Διακογιώργης Ελευθέριος, προσήλθε στη συνεδρίαση προς αναπλήρωση του απόντος τακτικού μέλους Ζερβού Νικολάου σύμφωνα με το άρθρο 75 παρ. 2 του Ν. 3852/2010 και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης.

   4 Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Μαρκόγλου Σταματίου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-3)